নদিয়ায় গ্রেফতার ৫ বাংলাদেশী অনুপ্রবেশকারী

নদিয়া: ৫ বাংলাদেশী অনুপ্রবেশকারীকে (Dhantala Police Arrest 5 Bangladeshi) গ্রেফতার করল নদিয়ার (Nadia) ধানতলা থানার পুলিশ। পুলিশ সূত্রে খবর কিছু মাস আগে ধৃত ৫ বাংলাদেশি অবৈধভাবে ভারতে প্রবেশ করেছিল। ফের বাংলাদেশে অবৈধভাবে পালিয়ে যাওয়ার চেষ্টা করছিল, তার আগে ধানতলা থানার পুলিশ ধরে ফেলে তাদের। বিশেষ সূত্রে খবর পেয়ে অবৈধভাবে ভারতে প্রবেশ করার অপরাধে ৫ বাংলাদেশিকে গ্রেফতার করেছে পুলিশ। ধৃত ৫ বাংলাদেশিকে শুক্রবার রানাঘাট আদালতে (Ranaghat Session Court) তোলা হয়।

আরও পড়ুন: বাংলাদেশিদের অনুপ্রবেশে সহায়তা, আটক দুই বিএসএফ জওয়ান

সূত্রের খবর, ধৃত ৫ বাংলাদেশের নাম শহিদুল ইসলাম বয়স ২১ বাড়ি বাংলাদেশের গোপালগঞ্জে, অপরজনের নাম সজীব মোল্লা বয়স ২৮ তার বাড়িও গোপালগঞ্জ এলাকায়, অপর আরেকজনের নাম সজীব মোল্লা তারিকুল সিকদার দুজনের বাড়ি গোপালগঞ্জ এলাকার সর্বশেষ ধৃত বাংলাদেশি শুভ শিকদার তার বাড়িও বাংলাদেশের গোপালগঞ্জে। তারা কয়েক মাস আগে অবৈধভাবে ভারতীয় ভূখণ্ডে প্রবেশ করেছিল এবং অবৈধভাবে বাংলাদেশে ফিরে যাওয়ার প্রস্তুতি নিচ্ছিল যখন পুলিশ তাদের গ্রেফতার করে। ধনতলা থানায় আইনের প্রাসঙ্গিক ধারায় মামলা শুরু হয়েছে।

অন্য খবর দেখুন